Inscripció al Registre d'Entitats del Municipi — Ajuntament d'Olèrdola\n03:29 del 29 de novembre de 2021\nInscripció al Registre d'Entitats del Municipi A través d'aquest apartat podeu veure tota la informació relativa al Registre Municipal d'entitats i si en sou una, podreu accedir a la tramitació electrònica de la sol·licitud d'inscripció al registre. http://www.olerdola.cat/serveis-municipals/cultura-esports-joventut-i-gent-gran/inscripcio-dentitats-al-registre-dentitats-del-municipi http://www.olerdola.cat/serveis-municipals/cultura-esports-joventut-i-gent-gran/inscripcio-dentitats-al-registre-dentitats-del-municipi/@@download/image/registre entitats.jpeg\nQuè és el Registre Municipal d'entitats?\nEl teixit associatiu és una eina molt important per aconseguir una societat dinàmica, avançada i plural. Els municipis basen la seva activitat i dinamisme en les entitats i associacions que fan possible un ventall molt ampli d’activitats per tots els sectors de la ciutadania.\nOlèrdola sempre ha comptat amb un teixit associatiu dinàmic, ric i plural; participatiu de la vida quotidiana. És per això que l’Ajuntament d’Olèrdola, conscient del paper de totes aquestes entitats i associacions en la tasca de dinamització de la participació ciutadania al poble, i amb la voluntat de crear condicions favorables per al seu funcionament i l’exercici dels seus drets, va aprovar l'any 2018 la creació d'un Registre Municipal d'entitats i el Reglament que el regula.\nEl registre municipal d'entitats d’Olèrdola té per objecte permetre a l'Ajuntament conèixer el nombre d'entitats que hi ha al municipi, els seus objectius i la seva representativitat, amb la finalitat de fer possible una correcta política municipal de foment de llurs accions. Concretament, la inscripció de les entitats en aquest registre ha de permetre:\nActualitzar de manera permanent i sistemàtica les dades de totes les associacions del municipi.\nConèixer-ne els objectius i la representativitat.\nObservar-ne l’evolució interna i la implantació social.\nPropiciar-ne la participació activa en els fòrums de participació ciutadana del municipi.\nEntitats que poden inscriure's en el Registre:\nEl Reglament municipal d'entitats estableix que és requisit necessari per a l'exercici dels drets reconeguts a les Associacions per a la defensa dels interessos generals o sectorials dels veïns, la inscripció d'aquestes en el Registre d’entitats d’Olèrdola.\nPoden formar part del Registre municipal d’entitats totes aquelles associacions que, sense ànim de lucre i legalment constituïdes, tinguin per objecte la defensa, el foment o la millora dels interessos generals o sectorials dels ciutadans. En particular, es podran inscriure les associacions de veïns i veïnes l’àmbit d’actuació de les quals comprengui, en tot cas, el terme municipal i/o part d’aquest tingui dins ell la seva seu social o delegació.\nAixí mateix, també s'hi podran inscriure altres entitats i associacions d'àmbit comarcal, provincial, autonòmic o estatal, legalment constituïdes, que malgrat no tinguin el domicili social a Olèrdola, realitzin activitats adreçades a la defensa, foment o millora dels interessos generals o sectorials dels veïns del municipi sempre que des de la Regidoria corresponent es consideri que gaudeixen de rellevància social dins del municipi.\nEn cap cas s'acceptarà la inscripció d'entitats i associacions que, directa o indirectament, impulsin o fomentin valors o actituds discriminatòries, sexistes, xenòfobes, homòfobes o violentes en les seves actuacions.\nÉs el tràmit que cal realitzar per registrar una entitat al Registre d’entitats municipals, i donar-la a conèixer a l’administració.\nEl president de l’entitat, o qualsevol altre membre de la junta.\nEn el termini de quinze dies des de la sol·licitud d'inscripció, i tret que aquest hagués d'interrompre's per la necessitat d'aportar documentació no inclosa inicialment, l'Ajuntament notificarà a l'Associació el seu nombre d'inscripció i a partir d'aquest moment es considerarà d'alta amb caràcter general.\nACCÉS AL TRÀMIT TELEMÀTIC D'INSCRIPCIÓ D'UNA ENTITAT AL REGISTRE MUNICIPAL\nDocumentació que caldrà adjuntar a la sol·licitud d'inscripció al Registre:\nModel específic de sol·licitud d'inscripció degudament omplert i signat digitalment.\nEls estatuts de l’entitat segellats per la Direcció General d’Entitats Jurídiques i de Dret de la Generalitat de Catalunya.\nDocument on consti el núm. d'inscripció al Registre de la Direcció General d’Entitats Jurídiques i de Dret de la Generalitat de Catalunya.\nDocument oficial d'Hisenda on consti el NIF de l’associació o de l’entitat.\nRelació de persones que ocupen els càrrecs directius de l’associació o de l’entitat, amb els correus electrònics i telèfons de contacte, i el domicili social de l’entitat.\nPrograma d’activitats de l’any i pressupost del curs vigent.\nCertificació del número de socis.\nReglament del Registre Municipal d'Entitats d'Olèrdola\nTècnica de cultura de l'Ajuntament: Miriam Mulinari\nCorreu electrònic de contacte: mulinaripm@gmail.com


Mercat de la cultura > parades > CultRuta\nEl nostre projecte va començar el 2008 fruit d'un impuls emprenedor d'en\nJoan Coll. Ara, 3 treballadors i més de 10 col·laboradors estem convertint Cultruta en una opció rellevant entre l'oci cultural de la ciutat, i ho fem buscant sempre l'excel·lència a les nostres activitats:\n- oferim unes 10 rutes temàtiques obertes cada cap de setmana, totes d'unes dues hores a ritme tranquil, pensades per persones que ja coneixen la ciutat i la volen redescobrir.\n- treballem només amb guies habilitats per la Generalitat: som molt amens però alhora rigorosos!\n- usem radioguies per escoltar perfectament als guies, fins i tot si hi ha soroll o certa distància!\n- disposem d'un local de benvinguda, amb aigua, cafè, lavabo i lectura :-)\n- en acabar les rutes, oferim continguts addicionals i bibliografia sobre el tema tractat, i també descomptes per restaurants propers.\n- sota comanda, també organitzem activitats privades (rutes o gimcanes per empreses, escoles...)\nEstruc, 10, local, 08002 Barcelona\nTel. 931 651 472 / 634 534 333 / reserva@cultruta.com\nwww.cultruta.com / facebook / twitter\nHorari: de dimarts a dissabte, de 10 a 14 h i de 16 a 20 h.\nDiumenge i dilluns, de 10 a 14 h.\nAmb aquest menú podreu gaudir de quatre places en qualsevol de les nostres rutes obertes (rutes temàtiques dels caps de setmana). Consulteu el calendari de rutes de CultRuta per organitzar-vos millor.\nAls vespres, us animem a endinsar-vos a la màgia de les llegendes del Born i les llegendes del Gòtic. Si preferiu fets documentats, us sorprendran les històries del Raval o bé els secrets del Gòtic i del Born. O potser preferiu descobrir la Barcelona nocturna & criminal, o la més calenta & canalla? També podeu recórrer els carrers de la Gràcia, burgesa i revolucionària, o seguir les traces de la Guerra Civil i del 1714: la Guerra de Successió. I pels més lectors, us animem a reviure l'obra de Carlos Ruiz Zafón.\nNosaltres hem fet la ruta Gràcia, burgesa i revolucionària. Us expliquem la nostra experiència al blog Cultura a Granel.\nCONDICIONS D'ÚS CultRuta\nLa reserva es pot fer per telèfon (931 651 472), per e-mail (reserva@cultruta.com) o presencialment a la seu de CultRuta (podeu consultar els horaris més amunt). Només caldrà que indiqueu els codis que trobareu a la targeta regal, i en Joan, la Irene o la Laura us donaran tota la informació necessària per reservar les places.\nÉs imprescindible lliurar la targeta regal impresa el dia que gaudiu de la ruta.\nVistes culturals per a descobrir, conèixer o recordar Barcelona i Catalunya.\nBarcelona apta per a principiants, experts i tafaners.\nRutes culturals alternatives per Barcelona.


Agencia Sírius: 16 de setembre 2010\n“El PP hauria de projectar-li a Ripoll Huevos de Oro”\nLa coordinadora d’EUPV i diputada autonòmica Marga Sanz considera: “Hilarant que el PP intente motivar als seus diputats amb pel·lícules com Invictus. El que hauria de fer és revisar, junt a Ripoll, films com Huevos de Oro per a reflexionar sobre l’ambició de poder dels seus membres, dirigents i càrrecs públics”. Sanz afirma que les estratègies del PP “per netejar la seua imatge són ridícules. Aprofitar la pel·lícula Invictus per fer-se publicitat és una més d’aquestes iniciatives absurdes”, critica.\nLa dirigent d’esquerres opina que la única manera que el PP “aconseguisca oferir una imatge decent i responsable, és la depuració integral de tots aquells que estan esguitats pels casos de corrupció. La resta són o cortines de fum per desviar l’atenció de la ciutadania, o campanyes per intentar llavar-se les traps bruts”, afirma.\nLa data pel judici del Cas Palau: Una qüestió política\nL'advocat de Jordi Montull, Jordi Pina, creu que tant el seu client com Fèlix Millet aniran a la presó pel saqueig del Palau de la Música, tot i que no immediatament, ja que el judici podria durar entre sis mesos i un any. "No em sorprèn que després d'un any no estiguin en la presó. Estaria sorprès si ho estiguessin ara però si crec que hi aniran i ells són conscients d'això. El judici i el jutge Juli Solaz no va lent, va normal", ha afegit. El despatx d’advocats de Pau Molins -germà del antic conseller d'Obres Públiques de Pujol i membre destacat de l'Opus Dei Joaquim Molins-, actual defensor de Jordi i Gemma Montull i que inicialment també ho havia estat de Fèlix Millet, demana que s’ajorni un mes la declaració dels pèrits d’Hisenda, prevista per a l’1 d’octubre, per tenir temps a estudiar l’informe, tot i que el van presentar el 4 d’agost passat.\nRespecte a la carta de confessió que ambdós acusats van enviar als mitjans de comunicació, Pina confessa que ell hi era "absolutament contrari" encara que va participar en la redacció de la missiva. "El que nosaltres xifrem en aquella carta són tres milions i escaig. No tinc la sensació que ens hagin amagat res, però això mai se sap. Va haver-hi coses que, al principi, no van sortir i, al cap d'uns dies, Jordi Montull me les va explicar. Potser sí que s'ha quedat alguna cosa al pap", admet.\n"Hisenda xifra el frau en 19 milions d'euros. Delloitte en 36. Demanarem una auditoria pericial", ha avançat l'advocat. Segons Pina, moltes persones van rebre diners en metàl·lic del Palau però ni Mollet ni Montull volen desvetllar els seus noms. "Al meu client li recomanaré que no digui els noms durant el judici perquè no el beneficia", ha assenyalat. L'advocat de Montull ha reconegut que tant el seu client com Millet creien que es mereixien aquests diners, bonificacions i complements que es van atorgar a si mateixos.\nLa data del judici: Una qüestió política de primer ordre\nNo hi ha cap data fixada, però la citació judicial podria caure en plena campanya electoral, tot i que les fonts jurídiques consultades creuen poc probable que el jutge Juli Solaz els prengui declaració en uns dies tan assenyalats per la repercusió mediàtica que tindria aquest fet. La fiscalia de Barcelona ha demanat al jutge Solaz que torni a citar a declarar Fèlix Millet, Jordi Montull i Gemma Montull per a interrogar-los sobre el pressumpte pagament de comissions a Convergència Democràtica (CDC). Però, prèviament a la declaració dels tres principals imputats, cal que els pèrits d’Hisenda ratifiquin l’informe d’acusació sobre el saqueig del Palau de la Música.\nEl despatx d’advocats de Pau Molins -germà del antic conseller d'Obres Públiques de Pujol i membre destacat de l'Opus Dei Joaquim Molins-, actual defensor de Jordi i Gemma Montull i que inicialment també ho havia estat de Fèlix Millet, demana que s’ajorni un mes la declaració dels pèrits d’Hisenda, prevista per a l’1 d’octubre, per tenir temps a estudiar l’informe, tot i que el van presentar el 4 d’agost passat.\nSi el jutge concedeix aquest ajornament, la citació dels saquejadors del Palau difícilment es produirà abans de les eleccions. Aquesta situació afavoririra els interessos de CiU. Els fiscals encarregats del cas accepten ajornar deu o quinze dies la declaració dels pèrits, un pur tràmit judicial, de manera que encara seria possible que Millet, Montull i la filla d’aquest últim declaressin abans d’eleccions sobre el pressumpte finançament de Convergència per l’adjudicació d’obra pública mitjançant el Palau de la Música.\nEls Molins-López Rodó i l'Opus Dei, a l'ombra de tot:\nNuet presenta una moció sobre el Valle de los Caídos\nEl senador de l’Entesa, Joan Josep Nuet, ha presentat una moció que es veurà en el Ple del Senat de la setmana que ve, que demana al govern espanyol que derogui el Decret Llei de 1957 que defineix el Monument del Valle de los Caídos com a “un magne monument destinat a perpetuar la memòria dels Caiguts en la Croada d'Alliberament per a honra de qui van donar la seva vida per Déu”. També explica Nuet que aquest Decret Llei “permet que els monjos benedictins que ho gestionen rebin 340.000 euros per a mantenir l’escolanía, gestionar una hospedería, llogar sales del recinte per a grups ultracatòlics o campaments d'estiu”. A més, “els seus gestors gaudeixen d’autonomia i no estan obligats a rendir comptes de les seves activitats malgrat que Patrimoni Nacional paga el manteniment de les instal.lacions, la seguretat i l'acondicionament dels accessos”, ha dit Nuet.\nEl senador Nuet recorda que al 1984, "el govern de Felipe González va tractar sense èxit de redissenyar la gestió del recinte i la Llei de la Memòria Històrica tampoc va poder minvar el poder de l’abadia”.\nLa moció també demana que s’adopti una disposició conforme a la Llei de la Memòria Històrica per la qual s’estableixi que el Valle de los Caídos projecti el coneixement de les circumstàncies en les quals va ser construït, mitjançant treball esclau de presoners del bàndol republicà i difongui valors democràtics i de pau.\nEtiquetes de comentaris: Cultura, Entesa, Espanya, EUiA, Joan Josep Nuet\nVaga general: Hi ha alternatives a la política del Govern\nVídeo Fernando Lezcano: "Hi ha una altra sortida. La vaga del 29 de setembre tindrà èxit perquè obligarà el Govern a reconsiderar la prioritat en la reducció del dèficit, per situar-la en la reactivació econòmica i la generació d'ocupació".\nEtiquetes de comentaris: Espanya, Vaga general\nL'Ajuntament surt escaldat de l'auditoria de l'hotel del Palau\nL'auditoria externa encarregada per l'Ajuntament de Barcelona sobre la tramitació urbanística de l'hotel del Palau de la Música ha trobat serioses deficiències i llacunes. En un text molt mesurat, polític i fins i tot confús, l'auditoria combina l'aprovació entusiasta dels procediments tècnics i jurídics de l'ajuntament amb dubtes, crítiques i recriminacions a les decisions que va prendre el govern municipal: "Es dóna per justificat allò que s'ha de justificar". En primer lloc, els col·legiats que han fet l'informe destaquen que no troben en la documentació presentada la suficient justificació que l'hotel portés un benefici a la societat, mesura indispensable per començar qualsevol tràmit de modificació del Pla General Metropolità (PGM).\nMalgrat que el Palau de la Música i la seva fundació sí que són d'interés comú, no va arribar a aquest estatuts per les seves activitats hoteleres, assenyala el text, de manera que era imprescindible raonar aquesta importància per a la ciutat. En lloc d'això, "es dóna per justificat allò que s'ha de justificar".\nEls col·legiats consideren que si la propietat tingués un interés comú, no seria trascendent de qui és la propietat, però tenint en compte la particularitat del cas, sí que ho és. És més: "La vinculació i les prestacions de l'hotel al Palau" es consideren importants per a l'interès públic,ja que, per a la ciutat, no és el mateix que l'hotel del Palau sigui del Palau o d'un tercer. L'última crítica al govern municipal es troba en les últimes línies de les conclusions. Després d'abalar, de nou, els serveis tècnics -col·legues, en el fons, dels auditors- s'assenyala que el projecte "sembla influenciat pel convenciment que s'estava redactant un projecte en què les seves determinacions ja havien estat acceptades per l'administració" per endavant.\nEtiquetes de comentaris: Ajuntament BCN, Cas Palau, Catalunya\nEl iuan puja davant el dòlar i aquest sobre el ien\nLa taxa de paritat central del iuan o renminbi (RMB), la moneda xinesa, va registrar avui dimecres un nou rècord de revaluació respecte al dòlar nord-americà, d'acord amb dades publicades pel Sistema de Transacció de Divises de la Xina. La taxa de paritat central del iuan es va enfortir 69 punts bàsics, o 0,1%, per situar-se avui en 6,7181 iuans per dòlar nord-americà (0,7655 €, 16/09/2010, a les 14:42; així 1 iuan val avui 0'11 € ó 18'33 pts.), enfront dels 6,725 d'ahir dimarts, segons la mateixa font. El banc central de la Xina va anunciar el 19 de juny que promourà la reforma del mecanisme de formació de la taxa de canvi del iuan, per tal de millorar la seva flexibilitat.\nLa taxa de canvi del iuan enfront del dòlar ha pujat 1,6% dels 6,8275 iuans per dòlar registrats el dia abans que l'emissor es compromet a incrementar la flexibilitat.\nEn el mercat extraborsaris, la moneda xinesa pot augmentar o caure un 0,5 per cent enfront de la taxa de paritat central durant les transaccions diàries.\nD'acord amb la taxa de paritat central d'avui, el iuan es va enfortir davant de totes les monedes dins de la seva cistella excepte la lliura esterlina.\nLes taxes de paritat central del iuan enfront d'una cistella de monedes internacionals -el dòlar nord-americà, l'euro, el ien japonès, el dòlar hongkonguès, la lliura esterlina i el ringgits malai- van ser fixades i publicades pel Banc Popular de la Xina, el central del país.\nEl tipus de canvi del iuan respecte de l'euro es va situar en 8,7285 avui en comparació amb els 8,7499 registrats a la jornada anterior, mentre que la paritat de la moneda xinesa contra 100 iens japonesos va ser de 7,8496 enfront dels 8,0941 d'ahir, tot i la mesura presa pel govern japonès per intervenir en la taxa del ien enfront del dòlar nord-americà.\nLa moneda xinesa es va afeblir davant lliura esterlina amb la taxa de canvi situant-se en 10,4997, en comparació amb els 10,4493 de dimecres.\nS'enforteix dòlar davant ien després d'intervenció de japó\nEl dòlar nord-americà s'ha enfortit avui en relació amb el ien japonès després que Japó va intervenir ahir de manera inesperada per debilitar el ien.\nEl dòlar va pujar 3% en relació amb el ien a Nova York, la major alça en un dia en relació amb el ien des de la crisi financera.\nEl ien ha assolit diversos nivells alts en relació amb el dòlar des de l'agost pel fet que els inversors consideren la moneda com un refugi segur.\nEl Banc del Japó va vendre iens i va comprar dòlars de manera directa en el mercat després que el dòlar va caure dimarts a 82,88 iens.\nEn les transaccions finals de Nova York, el dòlar es va cotitzar a 85,62 iens, en comparació amb els 83,07 iens de dimarts.\nL'euro va baixar a $ 1,3006 en relació amb el seu nivell previ de 1,3019 i la lliura esterlina britànica va pujar a 1,5620 $ en comparació amb el nivell anterior de 1,5569 $.\nEtiquetes de comentaris: Dòlar, Economia, Ien, iuan\nEU denuncia brots racistes i xenòfobs a Xàtiva\nEl portaveu municipal d’EU a Xàtiva, Miquel Lorente ha denunciat pintades de caire racista i xenòfob que han aparegut les últimes setmanes a les mesquites de la ciutat, a un establiment regentat per immigrants i al trajecte comprés entre dos centres educatius de la ciutat, al barri de Sant Feliu i per l’Avinguda d’Ausias March. Davant esta situació Lorente ha informat de que s’ha instat al grup parlamenteari d’EUPV a les Corts Valencianes a que posen en coneixement de la delegació del Govern esta situació. Un establiment comercial també ha sigut atacat.\nUn establiment comercial també ha sigut atacat\nDes de la coalició es reclama “impedir actituds discriminatòries”, per la qual cosa demanen l’actuació policial i judicial, i que així “facen la seua tasca front un context on s’evidencia un més que probable rebrot xenòfob en la nostra ciutat, vinculat a simbologia nazi, amb esvàstiques i creus cèltiques”.\nMiquel Lorente assegura que estos incidents “busquen connectar amb un sector de la població que puga caure en el parany de la sospita cap a la immigració i de la diversitat cultural“.\nEtiquetes de comentaris: Cultura, EUPV, Miquel Lorente, Xàtiva\nLa Policia no troba la seu de l'institut de Urdangarín que va cobrar 1'2 milions del Govern corrupte del PP balear de Jaume Matas. La Policia porta setmanes intentant localitzar la seu de l'Institut Nóos, entitat vinculada a Iñaki Urdangarín, duc de Palma i marit de la infanta Cristina, i que va cobrar 1,2 milions d'euros gràcies a uns convenis auspiciats per Jaume Matas, l'anterior president del Govern del PP i principal encausat en el sumari del Palma Arena, la presumpta trama de corrupció al voltant del velòdrom del mateix nom. El jutge José Castro va demanar fa alguns mesos al Cos Nacional de Policia que localitzés el domicili social o un telèfon o adreça electrònica de l'Institut Nóos.\nLa Policia ha informat al jutjat d'instrucció 3 que les indagacions realitzades fins el moment per posar-se en contacte amb Nóos han estat inútils. Els investigadors han bussejat a internet per intentar trobar pistes sobre l'institut que va presidir Iñaki Urdangarín i no han trobat res positiu.\nJaume Matas auspiciar l'Illes Balears Fòrum, a l'entendre, segons va declarar al març davant el jutge Castro, que es tractava d'un bon projecte. "No vaig ordenar que es fes, però sí aconsellar que es portés a terme, perquè era un bon projecte", va explicar l'ex president del Govern, defensat per Rafael Perera i Manuel Ollé. Gràcies a aquests convenis Nóos va cobrar 1,2 milions d'euros públics.\nDes del actual Govern es va informar al jutge que no hi havia documents justificatius d'aquelles subvencions.\nLa Policia continua treballant per intentar trobar algun contacte amb Nóos que faciliti informació respecte a la destinació dels cabals públics. El jutge Castro investiga els convenis amb l'institut de Urdangarín en una de les peces separades en què ha dividit el sumari del Palma Arena.\nDilluns, juliol 05, 2010\nDimarts, Juliol 20, 2010\nDijous, juliol 22, 2010\nEtiquetes de comentaris: Cas Palma Arena, Corrupció, Espanya, Gurtel PP, Illes Balears, Iñaki Urdangarín, Jaume Matas\nProtestes a Mutxamel pel retall de català\nL'inici del curs escolar de secundària demà revifa les crítiques a la política educativa del govern valencià per part de la Plataforma per l'Ensenyament Públic i Escola Valenciana. Precisament s'ha convocat per avui una concentració contra l’eliminació de l'única línia en català en el batxillerat de l’IES Mutxamel (Alacant). Aquesta és una de les moltes mesures denunciades per les associacions educatives, com ara la retallada del nombre de professors, l'ampliació de l'índex d'alumnes per aula o la permanència dels barracons.\nLes classes de secundària a Catalunya Nord van començar el dia 1 de setembre, a les Illes van fer-ho el dia 13, i al Principat, el dia 7. Avui ho fan els del País Valencià en un curs que hom preveu ple de mobilitzacions mentre no hi hagi canvis en la política educativa del govern, i amb la mirada posada en les eleccions del maig vinent.\nConcentració a Mutxamel pel tancament de l'única línia en català\nEnguany el govern ha tancat l'única línia en català de batxillerat que s'oferia al municipi de Mutxamel (Alacant). Per això, coincidint amb l'inici del curs la Plataforma de Defensa de l'Ensenyament Públic ha convocat per demà una concentració a les deu del matí a la porta de l'Institut d'Ensenyament Secundari Mutxamel.\nDiego Gómez, president d’Escola Valenciana ha dit que 'és sorprenent la política educativa del govern Camps. Justament, un valor en alça com la demanda impressionant d’ensenyament en valencià es limite d’una manera vergonyosa.'\nEtiquetes de comentaris: Educació, EUPV, Mutxamel\nAlbiol alerta del pas de materies perilloses per Castelló\nMarina Albiol, diputada d'EUPV, considera inadmissible i una greu irresponsabilitat que l'autoritat portuària es plantege el pas de mercaderies perilloses per l'accés nord del port: “Aquesta línia ferroviària passa pel mig del casc urbà, és una imprudència colossal”. La diputada anuncia que va a exigir responsabilitats i una rectificació pel que considera una manifesta falta de responsabilitat i una política inconscient, al permetre's, des del port del Grau, el pas de mercaderies perilloses: “No entenem que estan pensant”, i assegura que: “Es pot estar infringint la llei al realitzar aquests tipus de transports pel mig d'una àrea habitada, com és el casc urbà del Grau de Castelló”.\nLa representant de la formació d'esquerres considera que en el seu moment: “Ens van assegurar que no utilitzarien aquestes vies per al trànsit de productes perillosos, i ara ens adonem que volen fer tot el contrari i d'amagat, perquè ningú s'assabente, no tenen cap vergonya e interès en la gent d'aquesta localitat”.\nAlbiol recorda que són més de 7 milions d'euros “malgastats” per l'autoritat portuària i el Consell en una infraestructura sense futur, a la que sempre s'ha oposat la ciutadania del Grau per considerar la seua ubicació un perill per a la gent: “El govern deu d'entendre que per damunt de la competitivitat del port, i el guanys econòmics esta la salut i la integritat física de les persones”.\nEtiquetes de comentaris: Castelló, Espanya, EUPV, Marina Albiol\n“El PP hauria de projectar-li a Ripoll Huevos de O...\nLa data pel judici del Cas Palau: Una qüestió polí...\nNuet presenta una moció sobre el Valle de los Caíd...\nVaga general: Hi ha alternatives a la política del...\nL'Ajuntament surt escaldat de l'auditoria de l'hot...\nEl iuan puja davant el dòlar i aquest sobre el ien...\nAlbiol alerta del pas de materies perilloses per C...


Estratègia per a cada tipus de visitants\nCal seguir aquesta línia per no caure en una anàlisi del tot superficial i distorsionada\nActualitzada 26/04/2018 a les 21:13\nUn bon enfocament per dur a terme una política turística amb garanties d’èxit exigeix analitzar separadament l’evolució dels turistes que pernocten i l’evolució dels excursionistes que venen a passar el dia. Una bona política turística és aquella que proporciona estratègies diferenciades per a cadascun dels tipus de visitants. Cal seguir aquesta línia per no caure en una anàlisi del tot superficial i distorsionada i abocar-nos a l’estèril afirmació “el sector no va bé”.\nQuan DA va assumir la responsabilitat de governar, la situació del sector estava en un altre punt totalment diferent. Andorra patia una pèrdua generalitzada de visitants des del 2004, que els dos anys de Govern socialdemòcrata no havien pogut frenar. Centrar els esforços a recuperar les entrades de turistes que pernocten, perquè els turistes es queden més dies, gasten més i reparteixen la seva despesa en molts més serveis, ha donat el seu fruit. L’aposta va ser decidida: calia potenciar el sector turístic en aquell moment de recessió. Set anys més tard, els resultats no poden ser més clars. Andorra ha assolit la xifra de 3 milions* de turistes el 2017, la millor xifra dels darrers 10 anys, amb un creixement anual mitjà del 4,9% des del 2011. Les dades són tossudes, la nostra estratègia ens ha permès recuperar turistes.\nLa setmana passada les instruccions a casa de Socialdemocràcia i Progrés eren força clares: carregar contra la política turística de DA a tort i a dret. Cal dir que l’oposició en general i SDP en particular s’han especialitzat a torturar les dades que publica mensualment el departament d’Estadística del Govern per construir relats del tot tergiversats. Un relat que busca crear alarmisme sobre l’evolució de la nostra economia. És època de precampanya electoral i suposo que és el que toca. Ara bé, la realitat és del tot diferent. Quan un parla amb diferents agents econòmics del país s’adona que, en línies generals, les coses van millor que uns anys enrere.\nMalgrat haver perdut 500.000 excursionistes* entre 2011 i 2017, l’evolució de les entrades de visitants és força més positiva del que ens volen fer creure, sumant el nombre d’excursionistes, els que passen el dia, i el nombre d’estades de turistes que pernocten observem que entre el 2011 i el 2017 hem crescut en 1,68* milions d’estades, de dies passats al Principat, un creixement anual mitjà del 2,2% gens menyspreable.\nDes del primer moment també vam destinar esforços per fomentar el comerç i poder atraure més excursionistes. Algunes de les accions més destacables van ser: la reforma dels horaris comercials per retornar a uns horaris adaptats tant als clients com als comerços, la conversió en zona per a vianants de l’avinguda Carlemany, la regulació dels períodes de rebaixes i les campa-nyes que les promocionen sense deixar de banda el llançament d’esdeveniments lligats a les compres com les nits Vivand, l’Andorra Shopping Festival o el Black Friday. Unes accions que han contribuït els darrers dos anys a aturar la davallada amb un creixement al voltant de l’1% de les entrades d’excursionistes*. No obstant això, som molt conscients que el sector comercial no es recupera al ritme de la resta del sector turístic tot i la millora de les economies veïnes. Per això vàrem decidir impulsar el Pla Estratègic del Turisme de Compres a l’inici d’aquesta legislatura, ara ja en fase d’implementació, i que estem convençuts que contribuirà a la recuperació del sector els pròxims anys.\nPer ser atractius davant uns turistes cada cop més exigents cal invertir permanentment a millorar les infraestructures, en promoció, en comercialització, en esdeveniments i en coneixement del client. Una part important de l’increment de pressupost s’ha dedicat al patrocini d’esdeveniments esportius i al Cirque du Soleil, unes iniciatives que ens han portat per primer cop a rebre més d’un milió de turistes el darrer estiu. Què hauria passat si no ho haguéssim fet? Crec que està plenament justificat l’increment del cost de les polítiques turístiques per habitant o del cost de captació per turista, és el preu a pagar per ser competitius, per diferenciar-nos i ser atractius en un entorn cada cop més globalitzat on països dels cinc continents esmercen grans esforços per captar turistes.\nUn dels pilars de l’estratègia d’Andorra Turisme durant aquests darrers anys ha estat atreure clients llunyans: russos, britànics, portuguesos, holandesos, belgues i israelians són els més significatius. Una tipologia de client més benestant i que genera valor afegit al nostre turisme. Ho hem fet molt sovint a partir d’operadors turístics, però això no és sinònim de turisme de baix cost, i dissenyant una comunicació per atreure aquests segments amb l’objectiu de vendre un país amb uns serveis i unes activitats de qualitat.\nCal ser conscients que els preus baixos que s’han practicat aquests darrers anys no són el resultat del tipus de clients que hem captat, sinó d’un excés en l’oferta de llits que ha crescut més que les entrades de turistes. Això ha estat provocat pel creixement de l’oferta d’apartaments per a turistes i de les plataformes de contractació per internet d’aquests apartaments, un creixement que sense dubte es frenarà amb la nova reglamentació del sector dels allotjaments turístics que estem implementant. Aquests preus baixos també són el fruit d’una greu crisi econòmica que ha reduït el poder adquisitiu de la classe mitjana europea, molt més sensible al preu que abans. Una classe mitjana que és la que majoritàriament visita Andorra i que de baix cost no en té res. A més, és ben sabut, tal com afirma la Unió Hotelera, que des de ja fa dos anys es van augmentant progressivament els preus dels hotels del Principat, una conseqüència lògica de la consolidació del creixement de les entrades de turistes que esmentava al principi.\nSenyors de SDP, per tot el que acabo d’exposar, els he de dir, mal que em pesi, que en relació amb la política turística de DA no han entès res.\n*Font: departament d’Estadística del Govern d’Andorra. El període anual s’ha calculat de desembe de l’any anterior al novembre de l’any actual.\nSr. Camps la seva politica de turisme no ha aportat res de res. Si s'organitza les activitats els caps de setmana de més afluencia al pais, ja poden tenir bons resultats. Però no aporta res més del que teniem. Qui no vol pols no va a l'era, i si el molesten les critiques no sé que fa de Mininstre.\nHa estat possiblement el pitjor ministre. Continuï fent Cirque. Ni cas fel que digui, pel que li queda.\nS'ha de tenir molta barra per escriure el que ha escrit. El Black Friday l'ha inventat vosté? Deu meu senyor, aviat també haurà inventat la roda! El país en rebaixes permanents, hotels de 4 i 5 estrelles a preus de pensió, turistes d'entrepans als parquings. Ara mig país en obres, soroll, fum, i pols. Si aquesta és l'estratègia que l'últim apagui la llum.\nEn quin peis viu? Mai haviem estat tant malament amb un turisme de més baix nivell que el que tenim ara. No conec el que diuen els de SDP però si es queixen tenen tota la raó. On són aquests turistes benestants? On són els holandesos i els belgues? I d'anglesos només crios que venen a emborratxarse. Vagi a vendre motos a un altre lloc i emportis el director d'Andorra Turisme amb vosté sisplau.\nSenyor Ministre, un exemple de com a casa de DA s'esforcen per construir relats del tot tergiversats. El Cirque du Soleill. Demòcrates per Andorra diu que amb una inversió de 2,5 milions de € aquesta es multiplica per 7,6, és a dir en un retorn de 19 milions de €. Senzillament això és fals. Parli amb els hotelers si tenen la mateixa opinió.\nSenyor Ministre, si 7anys després d'ocupar el carrec ha de posar el retrovisor per justificar la seva política, és que no n'hi ha per tirar coets. 100 milions d'euros donen per a molt a part d'augmentar els sous del directius i l'estructura opaca d'Andorra Turisme. No és tolerable que el seu director general és queixi que els ciutadans volem passar comptes i opinar de la feina d'Andorra turisme. Els ciutadans som els socis i vosté el president interi del Consell d'Administració només això, i gràcies a nosaltres cobra el sou.


Encuentra aquí información de Neurotransmissors # Neurotransmisores para tu escuela ¡Entra ya! | Rincón del Vago\nNeurotransmissors # Neurotransmisores\nPsicología. Psicobiología. Acetilcolina. Noradrenalina. Dopamina. Serotonina. Aminoacidos esenciales. Neuropéptidos\nLa síntesi d'Ach: és realitza a les neurones colinérgiques. Per fabricar-la cal que aquestes neurones continguin colina acetiltransferasa (CAT). La CAT transfereix l'ió acetat de l'acetil coenzimaA (CoA) a la colina. La síntesi es realitza al botó terminal, al qual les vesícules sinàptiques emmagatzemen Ach.\nLa inactivació de l'Ach es fa per degradació enzimàtica: un altre enzim, l'Acetilcolinesterasa (AchE), s'encarrega de destruir-la\nReceptors típics d'Ach: nicotínic (ionotròpic) i muscarínic (metabotròpic). El primer obrirà canals de Na+ i K+ quan l'Ach s'uneixi a ell, de manera que sortiran K+ i entraran Na+ i es produirà un PEP. El receptor muscarínic posarà en marxa processos de segons missatgers, quan l'Ach s'uneixi a ell i tambè es produirà un PEP.\nFàrmacs: drogues que inhibeixen la síntesi del NT com l' hemicolini, que disminueix la síntesi d'Ach i provoca la mort, si no deixa fabricar Ach. Tambè hi ha més drogues, com la toxina botulínica i el verí de l'aranya vidua negra. La primera impedeix la contracció dels músculs i l'altre augmenta l'alliberament d'Ach.\nHi ha substàncies inhibidores d'AchE, que impedeixen la degradació d'Ach i fan que aquesta estigui més temps en activació:\nReversibles: principis actius que trobem en alguns medicaments que s'utilitzen, per exemple, en la malaltia d'Alzheimer (neostigmina i la fisostigmina)\nIrreversibles: poden ser pesticides, insecticides i armes químiques (organofosfato).\nEl curare i l'atropina imiten els efectes de l'Ach. S'utilitzen terapèuticament i l' atropina per tractar arrítmies cardíaques.\nFuncions: relacionades amb el SNC: Activació cortical, aprenentatge, memoria i atenció i son paradoxal o REM. I tambè la contracció dels músculs esquelètics, a més de participar en moltes funcions del SNA.\nEs troba en regions on hi ha somes de neurones noradrenèrgiques. Aquests es localitzen majoritàriament al nucli locus coeruleus, que està al tronc de l'encèfal i des del qual surten projeccions a amplies regions del SNC.\nLa NA és utilitzada al sistema nervios autònom, per neurones postganglionars de divisió simpàtica.\nEn quant a les seves funcions, a més de funcionar com a NT, tambè actua com a hormona, és alliberada per la glándula suprarrenal.\nLa NA està implicada en l'estrés:\nActivació del SNA simpàtic: prepara al subjecte per a l'acció i hi ha un augment de noradrenalina.\nAugment en l'activitat del locus coeruleus que produeix una activació cerebral.\nTambè es troba relacionada amb l'aprenentatge i la memoria (juntament amb l'adrenalina), processos de vigilia i alerta, regulació de respostes vegetatives (homeoestasi) i regulació d'estats d'ànim.\nLa síntesi de NA es realitza després de la síntesi de DA (explicada posteriorment). Després de que la tirosina es transformi en L-Dopa i en dopamina, en algunes neurones trobem un ezinm anomenat dopamina-beta-hidroxilasa. Que transforma la dopamina en noradrenalina.\nEn quant a la inactivació de NA, aquesta es realitza per recaptació, principalment, a través de l'enzim MAO, però tambè per degradació enzimàtica, a través de l'enzim COMT, que per metabolits passen a la sang i després són eliminats a la orina.\nEs troba a regions on hi ha somes de neurones dopaminèrgiques. Hi ha dues regions on es troben aquestes neurones: a la substància negra (que projecta cap a la via negroestriada) i a l'àrea tegmental ventral (que projecta cap a la via mesocorticolímbica).\nLes funcions i implicacions clíniques de la DA són el control de moviments precisos (sistema negroestriat) i actuar en mecanismes de recompensa i plaer (sistema mesocorticolímbic). A més, dintre d'aquests mecanismes, l'addicció a les drogues i altres addiccions no farmacològiques.\nLes drogues addictives, encara que tenen diferents mecanismes d'acció, augmenten l'alliberació de DA en el nucli accumbens, estimulant el circuit mesolímbic.\nA l'Esquizofrenia, per exemple, hi ha un augment de DA en el sistema límbic i una disminució a l'escorça prefrontal.\nAl Parkinson hi ha una mort de neurones dopaminèrgiques que es troben a la substància negra i això provoca una degeneració de la via negroestriada.\nLa síntesi de DA es realitza a partir de l'aminoàcid tirosina. Aquest, per l'acció de l'enzim tirosina hidroxilasa, es transforma en L-Dopa, i aquest, per l'acció de l'enzim aminoàcid aromàtic descarboxilasa, es converteix en dopamina, que és emmagatzemada en vesícules al botó terminal.\nEn quant a la inactivació, aquesta es realitza per recaptació, principalment, a través de l'enzim MAO, però tambè per degradació enzimàtica, a través de l'enzim COMT, que per metabolits passen a la sang i després són eliminats a la orina.\nLes neurones que sintetitzen 5-HT són les serotonèrgiques o serotoninèrgiques.\nL'aminoàcid Triptòfan és captat per les cèl.lules que sintetitzen l'5-HT, és reintroduit al botó i, per l'acció de l'enzim Triptòfan hidroxilasa, es converteix en 5-H-Triptòfan. Aquest per l'acció de l'enzim aminoàcid aromàtic descarboxilasa es transforma en 5-HT-Triptamina (serotonina). Després s'emmagatzema en vesícules.\nFuncions: Control del cicle de son i vigilia, regulació de la ingesta (carbohidarts), regulació del dolor, de la conducta agresiva, dels estats d'ànim, depressió i altres alteracions psicopatològiques i drogues al.lucinògenes(LSD).\nInactivació: recaptació al botó terminal. Quan es recapta pot ser degradada per l'acció de la MAO o emmagatzamada de nou a les vesícules.\nMetabotròpics: 5-HT 1, 5-HT 2, 5-HT 4, 5-HT 5, 5-HT 6 i 5-HT\nIonotròpic: 5-HT 3\nLa farmacologia de 5-HT és bastant àmplia:\nReserpina: impedeix que la 5-HT s'emmagatzemi a les vesícules.\nInhibidors selectius de recaptació de serotonina (ISRS): tractament de depressió i patologies (transtorns obsessius compulsius).\nAntidepressius tricíclics: tractament de depressió. Impedeixen la recaptació de 5-HT.\nIMAOs: promouen la transmissió de 5-HT i inhibeixen la MAO. Tambè són utilitzats com a fàrmacs antidepressius.\nFenfluramina: inhibeix la recaptació de 5-HT i promou la seva alliberació. Tambè s'han utilitzat per a tractaments d'obesitat.\nAntipsicòtics atípics: antagonistes de la 5-HT2A. Tractament de l' esquizofrenia.\nExtasi o MDMA: Efectes psicoestimulants i al.lucinògens. Inhibeix la recaptació de 5-HT i promou la seva alliberació. Pot destruir terminals axònics de 5-HT.\nLSD: agonista de 5-HT. Efectes: il.lusions visuals i percepció d'estímuls externs, vigilia i lucidesa, labilitat emocional, enlentiment subjectiu del temps, cinestesies, despersonalització, por a tornar-se boig, ansietat, nausees, taquicardia i intoxicacions repetides, com confusió aguda i psicosis.\nDisfuncions asociades a5-HT: Depressió, transtorn afectiu estacional i transtorn obsessiu compulsiu (TOC).\nEl GABA es troba implicat a nivell cerebral.\nLa seva síntesi es realitza a partir del glutamat. Un enzim anomenat glutamat descarboxilasa catalitza el pas de glutamat a GABA.\nLa inactivació d'aquest NT es realitza per degradació enzimàtica a la cèl.lula glia i a la neurona a través de l'enzim GABA-T que el converteix en glutamat. Tambè s'inativa per recaptació al botó terminal de la neurona presinàptica i de les cèl.lules glials que es troben al voltant de la sinapsi.\nEn quant a implicacions clíniques i funcions, el GABA és el principal NT inhibitori, està relacionat amb estats d'ansietat, epilepsia i corea de Huntington i, per últim, efectes sedants dels anelgèsics generals.\nEls receptors de GABA són de dos tipus: GABA-A (muscinol i bicuculina), ionotròpic, acoplat a canals de clor, i GABA-B (baclofen), metabotròpic, que controla K+.\nEls fàrmacs relacionats amb aquest NT són les benzodiacepines, que tenen efectes ansiolítics, hipnòtics, relaxants musculars,, redueixen l'activitat convulsiva i produeixen síndrome d'abstinència.\nEl glutamat i el aspartat són els dos NT de tipus aminoàcids excitatòris. Aquestes es troben per tot el SNC. El glutamat es sintetitza a partir de la glutamina, aquesta és catalitzada per la glutaminasa a glutamat. L'aspartat es sintetitza a partir del glutamat, mitjançant l'aspartat aminotransferasa.\nLa inactivació es pot realitzar per recaptació, tant al botó terminal presinàptic com a les cèl·lules glials que hi ha al voltant. Després es pot produir reciclatge, és a dir, per exemple, el glutamat recaptat per les cèl·lules glials per l'acció de la glutamina sitetasa passa a ser glutamina. Aquesta és recaptada per les neurones presinàptiques i s'utilitza per sintetitzar nou glutamat.\nEsl receptors són tres tipus ionotròpics:\nAMPA i Kainat: associats a canals de Na+ i K+.\nNMDA: associat a canals de Na+, K+ i Ca++. Està bloquejat per Mg++ i només s'obre quan la neurona es despolaritza i es produeix l'activació de receptors noNMDA i quan el glutamat s'uneix hi ha intercanvi d'ions.\nLes drogues de disseny actúen sobre receptors NMDAs, com la PCP i la ketamina, que actúen com antagonistes no competitius i impedeixen que el glutamat tingui els seus efectes.\nQuan hi ha un excés de glutamat es produeix mort de neurones associades a isquèmia-hipòxia, hipoglucèmia i epilepsia. A més pot haver una sobreexcitació del glutamat que pot provocar transtorns neurodegeneratius, com l'Alzheimer o la malatia de Huntington\nEls neuropèptids es sintetitzen a partir de la informació que es troba al nucli de la cèl·lula, formant el prepèptid que es converteiz en propèptid al reticle endoplasmàtic rugós. Després s'anirà escindint a l'aparell de Golgi i anirà al grànul secretor on ja s'emmagatzemaràn pèptis resultants de l'escissió. Aquest recorregut es fa a través del transport axoplasmàtic.\nLa inactivació es realitza a partir d'uns enzims inespecífics anomenats peptidases que el degrada.\nEls neuropèptids opiacis tenen efectes similars als dels derivats de l'opi, com la morfina (efectes analgèsics i euforitzants). Hi ha dos tipus de neuropèptids opiacis: les encefalines i les endorfines.\nAquests NTs tenen tres receptors opioides: mu, delta i kappa, que tenen funcions analgèsiques, de reforçament, inhibició de respostes defensives típiques de l'espècie, inhibició de la ingesta del mejar i d'antitosigen. Aquests receptors són metabotròpics, tenen efectes inhibidors, produeixen PIPs quan s'encaixen els neuropèptids i obren canals de K+.\nEls pèptids opiacis endògens s'alliberen en situacions d'estrés i durant l'activitat física.\nAlgunes drogues opiacies són derivades de l'opi, agonistes dels receptors opiacis, com la morfina i la heroína. Algunes substàncies utilitzades en farmacologia d'aquest NT són la codeïna, la morfina i l'heroïna.


L'Ajuntament sancionarà les infraccions detectades per la càmera instal·lada entre l'avinguda de la Ribera i el carrer Major - La Veu - Notícies\nL'Ajuntament sancionarà les infraccions detectades per la càmera instal·lada entre l'avinguda de la Ribera i el carrer Major\nEn primer terme, a la banda esquerra de la imatge, el sistema de vigilància que permet detectar les infraccions viàries.\nEl sistema ha estat en període de proves des del mes de març i té com a objectiu garantir la seguretat viària en un punt força concorregut\n18/07/2018 - Pilar Abián\nL’Ajuntament començarà a sancionar a partir d’ara les infraccions de trànsit que detecti a través del sistema de vigilància instal·lat a la cruïlla de l’avinguda de la Ribera amb el carrer Major. Aquest és un punt força concorregut del municipi per on passen a diari centenars de vehicles i persones. Amb l’objectiu de prevenir possibles accidents, el passat mes de març el consistori va instal·lar una càmera dotada amb un sistema d’infrarojos que permet capturar les matrícules les 24 hores del dia i alerta sobre possibles infraccions. Durant aquest mesos, l’anomenat semàfor vermell ha estat actiu però l’Ajuntament no ha tramitat cap sanció fins completar un període de prova i d’informació per als conductors que ara ja es dona per finalitzat. La multa per saltar-se el semàfor és de 200 euros i implica també la retirada de 4 punts del permís de conduir.\nAquest sistema de vigilància viària també permet detectar el pas de vehicles relacionats amb fets delictius i emet avisos automàtics i instantanis a la policia, agilitant la seva reacció.


LANA BASTASIC – ATRAPA LA LLEBRE - Aleix Font Colonia Güell\nde LANA BASTASIC\nTrducció de Pau Sanchís Ferrer\nLana Bastasic té una de les veus literàries més autèntiques de l’antiga Iugoslàvia, diu Vladimir Arsecic. La confluència dels universos de Lewis Carrol i d’Elena Ferrante en un País de Meravelles balcànitzat, diu Jasmina Vrbavac. Lana Bastasic podria molt ben ser la gran esperança de la nostra escena literària diu Teofil Pancic… etc. No us ho creguéssiu pas. Tots aquests elogis els fan gent que cobren. I amb això no vull pas dir que aquest llibre sigui dolent, no, només que al meu parer no n’hi ha per tant.\nPer començar, aquesta llebre de la que parlen no és una llebre sinó un conill, però això no hi fa res. La llebre o el conill són una mena d’imatge d’un passat bo, no especialment bo però bo, com tots o quasi tots els països de les nostres infanteses. Després, no he aconseguit esbrinar si durant la seva infantesa estaven en un país islàmic o serbi (Lana Bastasic no ho aclareix pas) , fins que després de consultar-ho a internet m’ha semblat entendre que depenent del lloc on vivies eres d’una ètnia o d’una altra.\nLana Bastasic, una de les millors escriptores de l’antiga Iugoslàvia\nAl començament La Sara viu des de fa temps a Dublín i fins i tot està aparellada amb un bon xicot. Però un bon dia rep la trucada de la seva amiga d’infantesa, la Lejla d’abans de la guerra o la Lela de després d’haver-se modificat el nom i que feia més de dotze anys que no havia donat raó de vida, i la reclama que torni a Bòsnia perquè el seu germà, de la Lejla, a qui molts consideraven mort, està a Viena. La Sara ni s’ho pensa, pren el primer avió, el primer autobús i cap al seu poble. Allà es retroba primer amb el seu idioma, i després amb la seva amiga, i finalment amb un món no tan net, no tan perfecte com el de nord enllà. Ara marxaran a la recerca del desaparegut germà (i amor d’infància), i durant el camí, la Sara anirà recordant episodis d’aquella llunyana infantesa, enterbolits per una memòria no sempre fidel, sovint distorsionada per una idealització dels fets i les persones.\nA mi aquest llibre no m’ha acabat d’agradar. Si ho voleu té un final molt millor que la resta del llibre. Em queda el dubte de si en l’idioma original potser és molt més bo que en el traduït, però aquest dubte no el podré aclarir. Potser les ressenyes de l’inici m’havien portat excessives expectatives i després en la lectura no s’han complert. Jo sóc un gran admirador de la trilogia de l’amiga, d’Elena Ferrante, i això suposava posar el llistó massa alt, ho reconec.\nBé, què us puc dir? En l’estil literari, que cadascú escull el que més li convé, hi he trobat massa frases comparatives per adjectivar alguna situació i una abundància equivalent de la locució “Com”: Ens vam despertar… com si ens alimentés un cordó umbilical, o tot havia deixat de tenir importància, com si el director hagué tallat picant de mans. Etc. Jo ja sé que per descriure estats emocionals funciona bé tirar de comparatives. El nostre idioma no és suficient ric per expressar situacions, però a vegades trobes autores que inventen dreceres emocionants que et fan dir, sí senyora! Però tirar excessivament de beta del “com” a mi em cansa una mica.\nEn resum, que no dubto que sigui un gran llibre escrit en serbi; que sospito que tot i traduït encara deu ser un bon llibre. Però després d’unes alabances tan desmesurades m’ha semblat que no era tan com m’esperava. I al final, vaja, que lamento haver de dir això que he dit i que m’hauria sigut més fàcil fer com aquells que cobren i tal dia farà un any. Però no és això, oi companys?, no és això.\nAleix Font, 2 d’octubre de 2020.


Opinión PD | La maledicció de Koeman, por Josep Bosch - Plaza Deportiva\nLa maledicció de Koeman\nVALÈNCIA. El món del futbol està ple de supersticions i malediccions. Entre estes últimes, tal vegada la més coneguda, al temps que efectiva, siga la de Bela Guttmann, l'entrenador del Benfica portuguès. Qui en 1962, després de ser acomiadat del club lisboeta, després de guanyar les Copes d'Europa de 1961 i 1962, va sentenciar que mai més guanyarien altre trofeu continental. I efectivament, des de la seua marxa, els de Lisboa han perdut cinc finals de la Copa d'Europa(1963, 1965, 1968, 1988 i 1990), una de la UEFA (1983) i una altra d'Europa League (2013).\nEn una escala menor, el club de Mestalla també va patir altra maledicció, esta vegada dictada per l'actual técnic del FC Barcelona: Ronald Koeman. La història ve de la nit del 17 d'abril de 2008, durant la celebració de la Copa guanyada pel València amb ell a la banqueta. En eixe mateix moment, el neerlandès, mig en broma mig en serio, va llançar un dard enverinat al dir que eixe seria l'últim títol que guanyaria el club valencianista en una dècada.\nEixa campanya 2007/08 es recordada com una de les més convulses que s'han viscut a Mestalla. Koeman va substituir Quique Sánchez Flores al desembre i una de les seues primeres decisions, a instàncies de Juan Soler, el president del club, va ser la d'apartar de la disciplina del primer equip a Santi Cañizares, David Albelda i a Miguel Ángel Angulo tres jugadors considerats pesos pesats del vestidor. El vestuari mai va arribar a estar en sintonia amb el nou técnic. De fet, nombrosos jugadors van reconèixer, una vegada retirats de la pràctica futbolística, que aquella final copera davant el Getafe va ser un exemple perfecte d'autogestió del vestidor.\nAixí les coses, la victòria a la Copa no va salvar-li el cap a l'entrenador ni va poder disimular la caòtica gestió en la que vivia l'entitat. En la següent jornada de lliga, després d'una derrota estrepitosa a San Mamés i amb l'equip en la quinzena posició de la classificació, a només dos punts del descens, Koeman va ser destituït. Voro es va fer càrrec de l'equip i va aconseguir salvar la temporada.\nPerò desafortunadament, per als valencianistes, aquella profecia es va complir en la seua totalitat i passats onze anys d'aquella predicció el malefici es va trencar en una màgica nit sevillana, en la que el València va tornar a proclamar-se campió. Casualment contra l'actual equip del neerlandès i el rival d'esta vesprada: el FC Barcelona.\nEsperem que a la finalització del matx el técnic neerlandès no ens dicte altra sentencia condemnatòria i si ho fa, que esta no siga tan efectiva com la primera.\nY ahora ya no está Paco López


El dejú en el running\nHome » Nutrició » Nutrició esportiva » El dejú en el running\nPromou la pèrdua de pes corporal córrer en dejú? Incrementa el rendiment esportiu córrer amb l’estómac buit? Provoca molèsties gastrointestinals fer exercici després d’haver menjat? Aquestes són preguntes freqüents entre aquells que practiquen esport, i especialment, entre els aficionats al running. Si davant la dicotomia: “Fer o no fer dejú en el running” haguéssim de donar una sola resposta, aquesta seria, de manera rotunda: No. Mai s’ha de fer una sessió de running en dejú. Tanmateix, la qüestió presenta algun que altre matís.\nES EFECTIU CÓRRER EN DEJÚ COM A MÉTODE PER PERDRE PES?\nRealitzar una sessió de running en condicions de dejú és més que probable que acabi ocasionant una sensació severa de fam seguida d’una ingesta excessiva d’aliments després de finalitzar la mateixa, contrarestant totalment l’objectiu inicial de perdre pes. Per una altra banda, exercitar-se sense ingerir hidrats de carboni provoca una degradació de la massa muscular, les proteïnes de la qual es destinen a la obtenció de glucosa. A aquests inconvenients hem d’afegir-hi la sensació de cansament i d’esgotament provocats per realitzar un exercici sense haver ingerit hidrats de carboni prèviament. Sortir a córrer en dejú no es en cap dels casos una activitat recomanable, ni en el cas concret de voler perdre pes, ni en el cas de voler dur un estil de vida saludable.\nPROVOCA MOLÉSTIES GASTROINTESTINALS CÓRRER DESPRÉS D’HAVER INGERIT ALIMENTS?\nDepèn del tipus i la quantitat d’aliments ingerits i, òbviament, de l’antelació amb la que aquests han estat ingerits. Abans de la realització d’una activitat esportiva, com per exemple córrer, hem d’escollir aliments baixos en greix i pobres en fibra per tal d’evitar possibles molèsties en el transcurs de l’exercici; per exemple: pa blanc, suc de fruites, beguda esportiva, cereals refinats, pasta, melmelada, codonyat, iogurts desnatats, carn de pollastre o gall d’indi, peix blanc, recuit, patata o arròs. El temps que ha de transcórrer entre la ingesta d’aliments i l’inici de l’exercici és entre 1 a 4 hores. En funció de la quantitat ingerida, el temps d’espera podrà ser de 60-90 minuts (després d’haver esmorzat per exemple) o podrà ser de 3-4 hores (quan volem córrer per la tarda). La recomanació es deixar que, com a mínim, transcorrin 60 minuts des de l’ ingesta de l’aliment sòlid a l’inici de l’activitat.\nINCREMENTA EL RENDIMENT CÓRRER EN DEJÚ?\nSortir a córrer en dejú augmenta el risc de fatiga i mala tècnica, interferint d’aquesta manera amb l’objectiu de l’entrenament i incrementant alhora el risc de patir una lesió. Per altra banda, la destrucció parcial del múscul com a mètode per a la obtenció de glucosa, provoca una disminució d’aquells mateixos músculs que l’esportista intenta potenciar mitjançant l’entrenament. A més, aquesta major o menor destrucció de teixit muscular, que depèn de la duració i de la intensitat de l’exercici, pot ocasionar estrés en el sistema immunitari, incrementant el risc d’emmalaltir les hores posteriors (per exemple: refredats o grip, especialment a l’hivern).\nTanmateix, tot i els inconvenients citats, alguns esportistes de resistència (como ara corredors d’elit de muntanya) duen a terme part dels seus entrenaments sota condicions de dejú o semi-dejú com a mètode d’incrementar la seva eficiència bioenergètica. Córrer a una intensitat mitjana, llargues distàncies, en condicions de dejú o de semi-dejú, promou l’ús de greixos com a font de combustible. D’aquesta manera aquests atletes aconsegueixen que, en el dia de la competició, es produeixi un estalvi del glicogen muscular (hidrats de carboni o sucres emmagatzemats en el múscul) i que el seu organisme faci servir una proporció major de greix muscular per a la obtenció d’energia. Aquest estalvi de glicogen muscular permet a l’esportista el canvi final de ritme adequat amb el que poder desmarcar-se dels seus contrincants. La citada pràctica de semi-dejú o dejú modificat consisteix a realitzar l’entrenament sense haver ingerit prèviament hidrats de carboni. Els esportistes que practiquen aquesta tècnica sí que poden ingerir proteïnes i greixos.\nExcepte per aquells esportistes de primer nivell, i tenint en compte que ho fan sota un estricte control multidisciplinar, córrer sota condicions de dejú està totalment contraindicat. És convenient ingerir aliments, especialment rics en hidrats de carboni, abans de sortir al carrer o a la muntanya a córrer i es recomana, en qualsevol cas, posar-se en mans d’un Dietista-Nutricionista especialitzat en nutrició esportiva per tal que es pugui fer el seguiment amb el control necessari.\ncórrer dejú running\n24 Juliol, 2015 at 18:26\nJo, com molts d’altres que tenim intenses i llaergues jornades laborals, surto a córrer a les 6 del matí abans de començar l’activitat diaria.\nEn aquests casos és molt difícil deixar un mínim de 60 minuts després d’esmorzar quelcom.\nServeix haver sopat un bon plat de pasta el dia anterior i al llevar-se prendre un suc/aigua i una torrada petita ?\nÉs la millor opció ?\n28 Juliol, 2015 at 09:34\nL’esmorzar que fas abans de sortir a córrer és correcte. En el teu cas concret, com que es tracta d’una ingesta entorn a les 130-140Kcal i els aliments que hem descrius són de fàcil digestió, jo et recomano que segueixis la mateixa pauta, però que aquesta la ingereixis uns 10 minuts abans de sortir a córrer; d’aquesta manera evitarem que comencis l’exercici amb un “pic” d’insulina en sang. M’explico millor: si, per exemple, prens el suc i la torrada petita 30 minuts abans de córrer, llavors el teu nivell de sucre en sang està més baix per causa de la resposta de la insulina davant la ingesta d’hidrats de carboni. Si, per el contrari, prens els mateixos aliments 10 minuts abans, llavors la quantitat d’insulina en sang és menor i, per tant, el nivell de sucre en sang és més alt. El que interessa és que inicis l’exercici amb un nivell de sucre en sang adient.\nRespecte al sopar del dia anterior, és cert que et convé ingerir hidrats de carboni, però, donat que no estàs fent una dieta de sobrecàrrega de glucogen muscular, jo et recomano que facis un sopar una mica més equilibrat. No mengis només un bon plat de pasta. Menja hidrats de carboni (pasta, patata, pa, arròs,…) però acompanyat de la teva ració d’aliment proteic (carn, peix, ous,…) i de la teva ració de fruita i/o verdura. Per si t’interessa saber més sobre aquest tema en concret, el proper article tractarà sobre la ingesta dels hidrats de carboni previs a la pràctica esportiva.\nEspero haver aclarit els teus dubtes. Si tens alguna pregunta més, et respondré encantat.


Emili Teixidor: BIOGRAFIA\nEmili Teixidor va néixer a Roda de Ter (Barcelona) el 12 de desembre de 1932 i morí el 19 de juny de 2012 a la ciutat de Barcelona.\nJuntament amb altres joves del seu poble va formar la "Penya Verdaguer" que sorgeix com a grup inquiet per les qüestions culturals. Membre destacats d'aquest grup eren, juntament amb l'Emili, en Miquel Martí Pol i Josep Clarà Roca.\n[...] Vam formar amb altres companys una "penya" que es deia "Penya Verdaguer", per parlar de poesia, o per començar a escriure i fer unes crítiques del que fèiem, etc, amb el mestratge d'un poeta local, dic "local"amb tot el respecte i una gran veneració per aquesta persona que ho feia, que es deia Clarà, i després ell va començar també a compondre cançons, i a fer poesies i a interpretar-les [...]\nQuan va acabar la guerra civil, va estudiar Magisteri a Barcelona i va exercir de mestre. Va tornar, després, a la Universitat amb una beca per estudiar Filosofia i Lletres, Dret i Periodisme.\nVa fundar una escola de renovació pedagògica a Barcelona, que encara avui funciona.\nVa treballar en una editorial i va viure a París uns anys dirigint una revista de cinema. Va col • laborar en programes de ràdio i televisió, així com en diaris, teatre i cinema. També va fer un programa setmanal a la ràdio i va escriure en tres diaris. Ha rebut diversos premis entre els quals es troben el Premi "Joaquim Ruyra de Literatura Juvenil el 1967, Premi de la Generalitat de Catalunya de Literatura Juvenil el 1983, Llista d'Honor del Premi Pier Paolo Vergiero de la Universitat de Pàdua el 1989, finalista del Premi de Poitiers el 1991, candidatura espanyola al Premi Andersen el 1996, Premi Nacional de Literatura Infantil i Juvenil el 1997, Llista d'Honor de YBBY el 1998, Premi Sant Jordi de novel • la el 1999, Premi Apel • les Mestres el 2003.\nLletra d'Or, Premi Joan Creixells, Premi Maria Àngels Anglada i Premi Nacional de Literatura, tots ells el 2004 per l'obra "Pa negre".\nPremi Germán Sánchez Ruipérez 2005 pel article publicat al diari La Vanguardia "Estratègies del desig o trucs per llegir". Premi a la trajectòria 2006 de la Setmana del Llibre Català.\nLes últimes obres publicades van ser: "La lectura i la vida", la traducció al grec de l'obra "Pa negre", "Laura Sants" i "Els convidats".\nJosep Sanchez Esteve ha dit...\nvisca catalunya independencia\n10 de març de 2015 a les 20:45\nVegetta 777 ha dit...\nsuscriviros al canal elMorenoJR youtube\n10 de març de 2015 a les 20:46\nJordi Serra Macià ha dit...\nVa néixer a Roda de Ter el dia 22 de desembre de 1932\nRegistre Civil de Roda de Ter, inscripció núm. 45 del dia 24/12/1932 i llibre de Baptismes de la Parroquia de Sant Pere de Roda, inscripció núm 62, batejat el dia 30 de desembre de 1932\nJordi Serra i Macià\n24 de desembre de 2016 a les 16:35


Or de Tsunoda a la Copa d’Europa de Rússia\nCap de setmana d’intensa activitat internacional dels judokes catalans. Els focus d’atenció han estat posats a l’est del continent. Per una banda, Mireia Lapuerta integrava la delegació espanyola que viatjava al Grand Prix de Tbilisi, a Geòrgia, prova puntuable per als Jocs Olímpics de Tòquio; i per l’altra, Ai Tsunoda, Ricard Múñoz i Pau Santacreu viatjaven fins a Rússia per participar amb l’equip espanyol cadet a la Copa d’Europa Cadet de Tula.\nA Geòrgia, Mireia Lapuerta participava per primer cop en una prova sènior un cop superada la lesió soferta al Campionat d’Espanya Júnior. La masnovina es desfeia en primera ronda per ippon de la representant holandesa Amber Gersjes però queia eliminada en perdre davant de l’hongaresa Eva Csernoviczki, número 11 del rànquing mundial.\nPer la seva banda, els més joves firmaven una excel·lent actuació a la Copa d’Europa de Rússia amb el balanç final d’un or aconseguit per Ai Tsunoda a -70 kg. Pau Santacreu i Ricard Muñoz eren derrotats en primera ronda sense opció de repesca.\nTsunoda va seguir amb la seva línia habitual i es va imposar després de 4 combats en una competició amb judokes arribats de 20 països i puntuable per al rànquing mundial, on a l’espera de la seva actualització ocupa la 12a posició. La judoka de Lleida es penja el segon or en només dues setmanes, ja que ja es va coronar campiona de la Copa d’Europa sub-21 de Coimbra durant el mes de març.\nAmb aquest bon balanç tanquem un molt bon cap de setmana per al judo català; el President de la Federació, Fermin Parra i la resta de la Federació vol felicitar els judokes, els seus entrenadors, família i companys de club per aquestes bones actuacions.


Está aquí: Home L’ESCOLA D’ADULTS DE TORRENT S’EMOCIONA AMB LA MÚSICA DELS CANTAUTORS FRANCESOS\nDesenes de persones omplin la Casa de Cultura per escoltar a Triunvirato Musical i Eva Dénia\nEls tallers de Francès han organitzat un concert didàctic amb les cançons més destacades dels cançoners Jacques Brel, Georges Brassens, Charles Aznavour, Georges Moustaki, Gilbert Bécaud, Barbara...\nEls tallers de Francès de l’Escola d’Adults de Torrent han organitzat un concert didàctic extraordinari amb el repertori més popular dels cantautors Jacques Brel, Georges Brassens, Charles Aznavour, Georges Moustaki, Gilbert Bécaud i Barbara, autors que formen part de la història de la música amb majúscules.\nEl concert va contar amb dues parts. A la primera va intervenir el grup Triunvirato Musical, amb Vicent Espí “Socarrat”, veu i guitarra, Juan Carlos Zabala, guitarra, Paco Noguera, piano, i Miguel Hernàndez, percussió. A la segona part, van ser Eva Dénia, veu i guitarra, i Merxe Martínez, violoncel, qui van fer fluir les cançons més reconegudes dels immortals cantautors francesos. El concert va ser presentat per les professores de Francès de l’Escola d’Adults, Pilar Martínez i Maite Aparicio, i les intervencions i el repertori musical es van realitzar íntegrament en francès.\nEls intèrprets desgranaren un repertori que incloïa els grans temes dels autors, belles històries d’amor, de sarcasme, d’esperança, d’escepticisme, d’humanitat i de lluita amb textos dels propis autors i dels poetes Jacques Prévert, François Villon i Paul Fort: Ne me quitte pas, de Brel, Le métèque, de Moustaki, La bohème, d’Aznavour, Brave Margot, de Brassens... cançons que el públic havia treballat prèviament a classe i que en molts moments van emocionar a la nombrosa assistència.\nMés de cent vint persones van abarrotar el Saló d’Actes de la Casa de Cultura de Torrent, que es va quedar petit per acollir aquest acte musical i educatiu, una emotiva trobada amb l’època daurada de la cançó francesa, interpretada amb excepcional mestria per músics de renom. En finalitzar l’acte, tot el públic corejà amb els intèrprets la irònica i coneguda cançó de Georges Brassens “Brave Margot”, un excepcional colofó a un acte que va ser qualificat per tota l’assistència com a extraordinari.\nL’Escola d’Adults de Torrent organitza cada curs més de 80 cursos i tallers diferents, als que assisteixen més de 1.800 persones. L’aprenentatge d’idiomes ocupa un lloc especial. Durant el curs actual, s’han desenvolupat sis cursos de valencià, un de castellà per a persones immigrants, nou d’anglès i cinc de francès. En total, el número de persones inscrites en els cursos d’idiomes ha sigut superior a les quatre-centes persones.


Matti Hemmi. Ponent del Fòrum RH Barcelona 2016. 3/5/2016\nEn novembre de 2012 va publicar a YouTube el vídeo ¿Te atreves a soñar?, que es fa ver viral amb més de 7 milions de visites. Planeta va publicar el seu Mètode TAAS -del qual parlava en el vídeo- per a dur a terme els teus somnis.\nÉs un dels 4 ponents del Fòrum RH Barcelona 2016 que se celebrarà el 3 de maig, de 9.00 h. a 14.30 h., a l’Auditori AXA, de Barcelona.\nEnginyer, postgraduat en psicologia i amb una extensa formació en lideratge, creativitat i innovació.\nAl 2006 va fundar l’empresa de consultoria inKNOWation des d’on ajuden a corporacions i multinacionals a generar creixement a través de la innovació. Matti Hemmi desvetlla com aconseguir-ho.\n“El secret? La qualitat de l’equip humà, la cultura d’innovació i una estratègia disruptiva centrada en el client i amb l’actitud de desafiar constantment els límits de la nostra zona de confort”.\nLa ponència de Hemmi al fòrum parlarà sobre com AMPLIAR (amb majúscules) LA TEVA ZONA DE CONFORT, amb el fi de TREURE LA TEVA MILLOR VERSIÓ com a persona i com a professional, de manera que generis en els altres un impacte positiu i durador.\n“Quan li parles a la gent de sortir de la seva Zona de Confort, molta gent somriu dient que ells no paren de fer coses, i que no saben què és això. No s’adonen que el fet d’estar “molt embolicats” s’ha convertit en si mateix en la seva Zona de Confort”.\n“Teòricament, sortir de la Zona de Confort és fer coses noves. Però si això no ho fas amb el propòsit d’aconseguir la teva Visió Personal -perquè abans has decidit en qui “et vols convertir de gran”- no estaràs traient el millor de tu per deixar una empremta del teu pas per aquest meravellós planeta”.


Gihadisme i Canvi Climàtic - ACCIO ECOLOGISTA-AGRO\nArrel de la web > Col·lectius > Marfull > Gihadisme i Canvi Climàtic\nReflexions entorn als atemptats de París i la COP21\ndivendres 27 de novembre de 2015, per AE-Agró\nVaig començar a escriure estes paraules poques hores després dels atemptats de París. Aleshores em van vindre al cap moltes de les possibles repercussions d’esta tragèdia. I ara, dos setmanes després de l’atac gihadista, per desgràcia, es materialitzen moltes d’elles. Com en qualsevol altre assassinat, sempre es busca un mòbil i es plantegen una sèrie de preguntes: Qui hi ha darrere? Qui és l’interessat en què açò haja ocorregut? Qui és el que es beneficia de la situació posterior? Què ocorre o què ocorrerà a la capital francesa perquè siga el focus d’atenció d’estos atemptats? I és que no podem oblidar que a partir de la pròxima setmana el futur del planeta es juga a París, seu de la Cimera del Clima (COP21).\nLa pressió mundial de les persones conscienciades amb el Canvi Climàtic es va a materialitzar a París a partir del 30 de novembre. Eixe dia arranca a la capital gal·la la Cimera del Clima (COP21). I estos atemptats, fets a boca de canó, han aterrit a la població i han dibuixat l’escenari perfecte perquè França adopte mesures de caràcter extraordinari en la COP21. Estes mesures ja estaven anunciades. Però, en estos moments tenen la "justificació perfecta". Ningú no dubtarà ja sobre què cal fer ara: imposar tot tipus de traves i dificultats a la lliure circulació; impedir i prohibir les manifestacions; donar carta blanca per a les detencions i les mesures repressives... Esta és la situació desencadenada pels atemptats.\nPerò, la meua pregunta inicial continua oberta: A qui beneficia este estat d’alerta? Doncs, a molts governs l’economia dels quals està fortament lligada al món del petroli (EUA, països àrabs productors de l’or negre…) i que allunyaran la pressió ciutadana de la COP21. També beneficiarà a les grans multinacionals del petroli que, allunyant la pressió dels col·lectius socials i ecologistes, podran exercir lliurement la seua pressió de lobby sobre els líders mundials.\nLa por està servida. La Doctrina del Xoc està en marxa. Com si es tractara d’un cas de manual de llibre. Tot està enllestit ja per a tindre les mans lliures i poder actuar amb contundència. Però, contra qui? Si l’enemic és invisible i apareix en qualsevol lloc. Doncs, contra tots...\nCuriosa relació entre gihadistes, ignorants assassins en nom d’una religió, a la rerecerca del paradís promés, que acaben servint els interessos econòmics capitalistes, tant petroliers com de la indústria armamentista. Es confonen termes? Es mesclen antítesis? És absurd, però en nom del gihadisme moren persones innocents. I els beneficiats d’estes morts acaba sent l’Imperi Capitalista, subvencionat pel petroli i de marcat caràcter antiàrab.\nEl futur del Planeta es juga a la COP21. Per això, a pesar dels atemptats i les mesures de seguretat extraordinàries, cal anar a París. Perquè ara, més que mai, no podem oblidar-nos de totes les víctimes anònimes del Canvi Climàtic. Ara és el moment de mostrar tot el nostre coratge i lluitar contra qui anteposa els beneficis econòmics o la barbàrie religiosa per damunt de les persones i el Planeta. Per això, Marfull-Acció Ecologista Agró estarà a París durant la COP21.\nJosevi Alamar, coordinador de Marfull-Acció Ecologista Agró.


Karate | Esports\nParlar de Karate és parlar d’una filosofia de vida, d’una manera d’afrontar els reptes diaris. És per això que quan s’educa a una persona en el Karate, no només estem parlant de tècnica sinó que també es pretén transmetre aquest missatge, preparar el nen/a per a uns valors força oblidats en l’actualitat com són el respecte, la tolerància, la humilitat i la disciplina.\nEl karate és un art marcial que al CE Montseny treballem de manera tradicional, això vol dir, que no practiquem la competició.\nNosaltres treballem sobre els valors com són: la disciplina, el respecte, l’esforç i la constància. A nivell físic treballem tot el cos de manera simètrica sense cap mena de contacte, tot el contrari, els alumnes busquen el control de les tècniques. Tot això fa que el nen/a aprengui a controlar el seu cos i les seves emocions. Els nens fan l’activitat com una iniciació a la disciplina marcial de karate-do.\nMillorar les relacions amb els altres.\nDonar seguretat i autoestima al nen.\nAprendre a controlar el cos i la ment.\nAjudar a reprimir la violència.


Museu d'Història de Catalunya | Apropa Cultura\nAccessibilitat a tots els espais Disposem de cadires pròpies pels usuaris amb mobilitat reduïda. Cal dirigir-se al punt d'informació del vestíbul o bé al personal de sala. Lavabos adaptats a la planta 0 i a la planta 4. Les persones o grups de persones cegues, sordes o amb dificultats visuals o auditives poden posar-se en contacte també amb el servei de concertació de visites, que analitzaran les possibilitat d’adaptació de les activitats i visites a les necessitats de cada persona o grup. El Museu ha elaborat una guia narrativa que pretén ser una eina perquè les persones amb Trastorn de l’Espectre Autista puguin millorar la seva experiència de visita, abans de la seva arribada al Museu. Amb aquest material el Museu d'Història de Catalunya vol promoure una cultura inclusiva tenint en compte les necessitats de les persones amb TEA.\nUna experiencia molt iteresant\nMolt be, el grup va valorar molt positivament la experiència. La recomanaria per tots els públics, per que no sabem res de la vida anterior a la nostra época, sobre tot els mes joves.\nServei de Rehabilitació Comunitaria SRC d'Horta-Guinardó


El president von der Leyen participarà a la cimera dels líders virtuals del G20 - Reporter de la UE\nAquest cap de setmana, del 21 al 22 de novembre, la presidenta Ursula von der Leyen participarà a la cimera dels líders del G20 juntament amb el president del Consell Europeu, Charles Michel. Junts com a delegació de la "Unió Europea", representaran conjuntament la UE com a membre de ple dret del G20. A causa de la situació sanitària actual, la cimera tindrà lloc íntegrament per videoconferència.\nLa cimera d'aquest any, amb el tema "Aprofitant les oportunitats del segle XXI per a tothom", es reuneix sota la presidència del Regne d'Aràbia Saudita. La primera sessió començarà dissabte a la tarda i se centrarà en "Superar la pandèmia i restaurar el creixement i l'ocupació". La segona sessió té lloc el diumenge a la tarda (21 de novembre) sota el títol "Construint un futur inclusiu, sostenible i resistent".\nDivendres (20 de novembre) al migdia, els presidents von der Leyen i Michel faran una conferència de premsa conjunta per presentar les prioritats de la UE abans del començament de la cimera. La roda de premsa s'emetrà el dia EBS. La presidència saudita ha preparat un microsite dedicat als mitjans de comunicació interessats a seguir la cimera dels líders. La informació per a l'acreditació està disponible aquí.\nTemes relacionats:euCimera dels líders del G20


La Vall de Segó, com ara sempre? - Diari La Veu\nEscriba el número 345749\nLa Vall de Segó, com ara sempre?\nEl passat 26 d’agost van saltar totes les alarmes: des d’Acció Ecologista-Agró ens informaven que havien tallat un dels oms negres del Molí de Baix de Benifairó de les Valls. El dia 27 ens arribava una notícia encara pitjor: els havien tallat tots.\nImmediatament ens vam dirigir a l’alcalde, que ens va informar de l’existència d’un projecte dels propietaris dels horts contigus autoritzat per la Confederació Hidrogràfica del Xúquer i la Conselleria de Medi Ambient per tal de reconduir el barranc que discorre pel costat del Molí.\nLa pèrdua d’aquests oms negres suposa una minva molt important en el patrimoni natural del nostre poble. Els arbres havien resistit durant més de seixanta anys a totes les inclemències de l’oratge, els canvis en l’agricultura i les plagues. De fet, són dels pocs oms negres que queden a la Vall de Segó, uns arbres que anys enrere era possible veure arreu del nostre paisatge, però que avui dia estan molt amenaçats. La pèrdua patida amb la tala d’aquests arbres és d’una magnitud que no podem calcular. Estem parlant d’arbres que han estat objecte d’estudi per part de Centro Superior de Investigaciones Científicas (CSIC) per la seua resistència a les plagues que han acabat amb bona part dels oms negres i que, a més, la Generalitat Valenciana ha utilitzat per al seu banc de llavors.\nMolt sovint no som capaços d’apreciar el que tenim a Benifairó i a Les Valls en general. Estem en un paratge únic, hem sabut preservar el nostre patrimoni natural d’una febre de la rajola que ha destruït el territori en molts altres pobles. Però no sabem donar-li la importància real que té. Tenim molts arbres que, encara que no estiguen considerats com a monumentals, tenen totes les característiques per a arribar a ser-ho; tenim un sistema de canalització d’aigües i unes normes d’ús de les aigües de la Font de Quart que són úniques, però pareix que, com no dóna diners, no importe.\nA hores d’ara només podem lamentar-nos de la pèrdua de part del nostre patrimoni natural, però cal que aquesta lliçó no quede en res. Per això, des d’Esquerra Republicana, presentarem una moció a l’Ajuntament de Benifairó de les Valls per garantir la protecció dels brots d’om negre que encara queden al Molí de Baix, així com la necessitat d’elaborar i aprovar amb la major brevetat possible un inventari d’arbres protegits, per tal de no perdre’n cap més i per tal de no malbaratar ni un tros més del nostre patrimoni natural. A més, també caldrà plantejar un projecte de rehabilitació del Molí, en especial tota la part referent a la conducció d’aigua, per tal que els veïns i veïnes de Benifairó de les Valls puguem gaudir de l’herència que ens han deixat les generacions anteriors.\nPerquè el patrimoni natural de què gaudim és qualitat de vida per als nostres veïns i veïnes, i una possibilitat de desenvolupament respectuós amb el medi ambient. Tanmateix, hem de mantindre’l conservat i protegit, impedint-ne la destrucció, que han patit ara els oms del Molí de Baix. Perquè volem que la Vall de Segó estiga com ara, sempre.\nRegidor d’Esquerra Republicana a Benifairó de les Valls\nEscriba el número 793514


Messi, MVP de la primera jornada de la Champions\nEl crac argentí ha estat escollit com el millor jugador de la setmana a la Lliga de Campions després del seu gran hat-trick davant el PSV A més, dilluns viatjarà a la gala ‘The Best’, on està nominat al millor onze i al millor gol de l’any\nLeo Messi ha iniciat la Lliga de Campions 2018/19 de la millor manera possible. El crac argentí va anotar un hat-trick davant el PSV Eindhoven en el triomf blaugrana per 4-0 al Camp Nou, demostrant un cop més el seu gran repertori sobre la gespa. Aquesta gran actuació ha servit perquè el capità blaugrana hagi estat escollit com el millor jugador d’aquesta primera jornada de la Champions, sent el jugador més decisiu.\nAquest MVP de la setmana l’ha obtingut després d’estar nominat juntament amb James Milner, Nabil Fekir i Paul Pogba, tots ells també decisius i golejadors en els triomfs dels seus respectius equips. Però el premi ha acabat sent per Leo Messi, que a més, s’ha convertit en el futbolista que més dianes ha anotat en la fase de grups de la història de la competició europea: 63 gols en 64 partits.\nA més, aquest dilluns Leo Messi viatjarà a la gala del ‘The Best’, on està nominat a formar part del millor onze de la temporada i també al premi ‘Puskas’ del millor gol, amb la diana que va anotar amb Argentina davant Nigèria.


2x1 en un curs teòric\nDues persones al preu d'una en un curs teòric a les autoescoles HOY-VOY.\nEl 2x1 s'aplicarà sobre el preu que tingui el servei en el moment que es sol.liciti el descompte. Vàlid per 2 persones titulars del Carnet Jove (les dues). No acumulable a d'altres descomptes i /o promocions.\nPer a beneficiar-se de la promoció és imprescindible ser titular del Carnet Jove de la Generalitat de Catalunya vigent. Promoció vàlida fins el 14-12-2017 i no acumulable a altres ofertes, cupons o promocions. Cal consultar els articles promocionats a les botigues.\nCaducat T'estalvies 71 €\nen un curs teòric


Monument als Castellers - Endrets - Geografia Literària dels Països Catalans\nCoordenades: 41.287522, 1.251529\nA Valls la tradició castellera arrenca del 1801 amb la Colla Vella, quan se la coneixia com la Colla dels Pagesos. Els seus orígens, però, es perden en l'evolució de l'antic ball de valencians o de les moixigangues de finals del segle XVIII. Va ser la pionera en les construccions més emblemàtiques del segle XIX, com ara el primer quatre de nou sense folre l'any 1881 i el cinc de nou amb folre el 1883. Tanmateix, també a principis del XIX tenim documentada l'altra colla vallenca de la Colla Joves Xiquets. Sorgida del Partit dels Menestrals, (Pandilla Alta), partidaris de les noves idees liberals aparegudes l'últim quart del segle XVIII, amb la Revolució Francesa. Hauria estat fundada el 1812 per Josep Batet Llobera (àlies) Casteller, solter, pagès i políticament liberal, "el primer dirigent o cap de colla de tots els temps a Valls", quan tenia 19 anys.\nAquest altiu monument, ubicat al passeig dels Caputxins, és obra de l'escultor vallenc Josep Busquets i és un homenatge de la ciutat a una de les seves tradicions més emblemàtiques: els Xiquets de Valls.\nEl monument està format per una gran piràmide de pedra sorrenca que amida 11,70 metres, muntada damunt un pedestal de 2,40 metres. En cada cara de la piràmide hi ha una construcció castellera: un quatre de nou, un dos de set i un pilar de sis. Al costat del monument hi ha un alt relleu, també de pedra i en mida natural, que representa els grallers i els timbalers, companys inseparables dels castellers.\nDavant del monument, que Valls va erigir a les seves colles el 17 d'octubre de 1969, podem llegir el poema/cançó entusiàstic que els va dedicar Josep Anselm Clavé (Barcelona, 1824-1874) i la glossa que, el 1916, Eugeni d'Ors (Barcelona, 1881- Vilanova i la Geltrú, 1954) va escriure en homenatge de l'Isidro del Rabassó, un dels caps de colla més popular de tots els temps.\nLos Xiquets de Valls\nPindàrica tercera en honor d'Isidro del Rabassó\nIglésias i Guizard, Josep\nDiada castellera de Santa Úrsula (2013)


A l’hora de dissenyar un jardí és molt important conèixer el clima de la nostra regió. Els tres factors més importants que hem de tenir en compte respecte al clima son: la temperatura, la pluja i el vent.\nAl nostre clima mediterrani es concentra gran part de la pluja anual a la primavera i a la tardor, mentre que, durant la resta de l’any, les precipitacions son escasses i això provoca sequeres per falta d’aigua. Respecte a les temperatures, son suaus a l’hivern i altes a l’estiu.\nTenint en compte aquestes característiques a l’hora d’escollir els nostres arbres, arbusts i flors podrem gaudir d’un jardí ple de vida i bellesa i una altra cosa molt important, tindrem un jardí eco-sostenible, ja que reduirem el consum d’aigua i contribuirem a la salut i biodiversitat de les espècies vegetals.\nGran part de la vegetació de clima mediterrani ha desenvolupat mecanismes per aprofitar al màxim l’aigua durant el períodes de sequera i calor. N’hi han moltes espècies amb fulles reduïdes o endurides, altres tenen en les fulles estomes especials amb la capacitat de tancar-se durant els dies de molt de sol i de calor per evitar pèrdues d’humitat. N’hi han d’altres que s’han recobert d’uns pels que formen com una borra, anomenat toment, que serveix com a aïllant del calor i en casos extrems, presenten espines, que funcionarien com a òrgans reservoris d’aigua.\nLes alzines, les sureres o les savines son alguns dels arbres que podem plantar al jardí. També cítrics, algunes coníferes com el xiprer, el cedre, el pi pinyoner o l’araucària. L’acàcia, les cícades, l’olivera, el garrofer, el pollancre, l’om, la figuera, el llorer, la morera, l’ametller o el magraner, entre molts d’altres.\nEncara que el margalló és l’única espècie autòctona als Països Catalans, poden prosperar moltes més espècies com la palmera de Canàries (Phoenix cabariensis) o la datilera (Phoenix dactylifera).\nLes cícades també serien una bona elecció pel nostre jardí de clima mediterrani per tractar-se d’una espècie molt resistent. Pot suportar la sequera i s’adapta bé tant a terrenys sorrencs com als rocosos, assolellats o penombrosos o amb una alta salinitat.\nEntre els arbusts, tenim una àmplia gamma de espècies on escollir: buguenvíl·lea, baladre, parra, mimosa, ginesta, arboç, boix, cal·listèmon, azalea, romaní, farigola o l’espígol. Moltes espècies crasses i suculentes com les atzavares.\nRespecte a les flors, podem trobar begònies, crisantems, violers grocs (també conegut com a flor de Sant Vicent), geranis, calèndules, petúnies, vinques, margarides, verbenes, peònies, l'estepa blanca i un llarg etcètera.


I tu fins a quin número saps comptar? - auva!cat\n23 març 2013 Sisco PiñolLeave a Comment on I tu fins a quin número saps comptar?\nEMMA FERNÀNDEZ per auva!cat | 22/03/2013\nAquesta setmana hem fet una ullada a la programació de Porta 4, l’espai alternatiu en el qual “Culpables” va estar en cartell casi 3 mesos. De la seva actual oferta volem destacar l’obra “I tu fins a quin número saps comptar?”, una tragicomèdia que es representarà per darrera vegada aquest diumenge, dia 24 de març de 2013.\n“I tu fins a quin número saps comptar?” explica la història de dues dones, aparentment molt diferents, que es troben esperant en una parada d’autocars a que aquest arribi en una nit de tempesta. L’atzar les ha combregat per motius molt diferents: una espera l’arribada d’algú i l’altra ha decidit partir, tancar una etapa i començar de zero en un altre lloc.\nElles havien de recuperar la innocència d’aquell nen que amb un somriure d’il·lusió als llavis ensenyava fins quin número sabia comptar.\nText original: Carles Casas.\nActrius: Tanit Salvadó/Aina Tomàs i Xènia Castelltort.\nDirecció i Dramatúrgia: María Rodríguez Sandía.\nMés informació: Porta 4\nInici de gira de Trast, avui a Tarragona\n4 març 2013 17 març 2020 Redacció


Fira del Vi Tarragona 2016 | Josep\nAgenda dels esdeveniments més destacats del Camp de Tarragona pel cap de setmana del 14 al 16 de juny del 2019\nRedacció dijous, 13 de juny 2019 - 18:00h\nUna setmana més Augusta Car Hyundai i TarragonaDigital.com et porten l'agenda amb els millors plans pel cap de setmana. Podeu triar entre activitats molt diverses dirigides a tots els públics. L'ambient de festa ja es comença a respirar a molts municipis del Camp de Tarragona, els quals ofereixen activitats molt diverses. D'altra banda, el cinema també té un pes important amb la celebració del FIC-CAT, el qual arriba al seu punt final. Oci, cultura, gastronomia, música i molt més! Així doncs, no us podeu perdre cap de les activitats més emblemàtiques que acull el nostre territori. Si encara esteu indecisos, escolliu entre els millors plans que us proposa TarragonaDigital.com, cliqueu a cada pla i consulteu tots els detalls!\n— Encara sou a temps de gaudir de la 'Mar de Tapes' de Cambrils. La ruta gastronòmica que es caracteritza per la qualitat de les tapes servides i per la varietat d'aquestes.\n— Arriba el Summer.cat Munich al Palau Firal i de Congressos de Tarragona. Unes jornades carregades d'esport, moda i de descomptes en una de les marques del moment.\n— Barberà de la Conca es prepara per a la desena edició de la Festa del Trepat. El món del vi, l'art i la cultura es fusionen per oferir unes jornades espectaculars a tots els assistents.\n— Reus es prepara per a la Festa Major de Sant Pere. Aquesta setmana ja ha donat el tret de sortida amb diverses activitats que s'allargaran fins al dia 30 de juny.\n— El Vendrell es prepara per celebrar el 'Cotxocasió'. Si esteu pensant en renovar el vostre cotxe per un de segona mà, quilòmetre zero o de gerència a preus excepcionals, això us interessa!\n— La Fira del Vi DO Tarragona se celebra aquest cap de setmana. La XXI edició arriba carregada de cultura i tradició per tal d'assegurar unes jornades úniques.\n— Les Jornades Gastronòmiques del Pop de Mont-roig i Miami Platja arriben a la recta final. Vuit restaurants ofereixen diverses propostes culinàries amb el pop com a element protagonista.\n— Diadegranja.com us presenta una manera diferent de passar les tardes. Proposa jocs i diverses instal·lacions perquè tota la família pugui gaudir d'activitats.— El FIC-CAT continua amb el seu programa carregat de produccions. Aquest cap de setmana arriba al seu punt final, el qual tindrà lloc el dissabte dia 15.\n— La cartellera d'Ocine Tarragona arriba carregada de novetats. Els 'Men in Black' són els protagonistes d'aquesta setmana, els quals retornen als cinemes per tal de fer trontollar les sales amb les seves aventures.\n— Ja podeu preparar-vos per les revetlles de Sant Joan i Sant Pere amb Coets Jormicoy. La històrica botiga posa a disposició de tothom 160 referències diferents per tal d'assegurar unes vetllades úniques.\n— La Festa Major de Sant Joan Baptista 2019 de Valls enceta el seu programa d'actes. Visites guiades, espectacles familiars, diada castellera, trobada de gegants i molts més!\nLa gastronomia, present en la Festa del Trepat de Barberà de la Conca | festa del trepat\n— El restaurant Sol Ric de Tarragona celebra un sopar benèfic juntament amb l'associació Ocre & Oro. Els fons recaptats es destinaran a AFANOC per tal d'ajudar a les famílies d'infants i nens amb càncer.\n— La Festa al carrer Sant Llorenç de Reus celebra la seva sisena edició. Aquesta jornada precedirà l'esperada Festa Major de Sant Pere 2019, la qual compta amb un gran programa d'actes.\n— El cicle de concerts Voramar 2019 del Teatret del Serrallo acull a en Damià Olivella. El músic omplirà de blues&soul la terrassa, convidant a tots els assistents a sumar-se a la festa.\n— Els carrers de Tarragona s'ompliran de poesia aquest cap de setmana. 'Poetit-za'T' és el nom de la iniciativa popular que pretén sumar unes dades exitoses de participació.\nEl FIC-CAT 2019 arriba al seu punt final aquest cap de setmana | Àngel Ullate\n— La Bisbal del Penedès es prepara per a la quarta diada d'Apadrinament dels Bous de la Bisbal. La cita també comptarà amb la participació dels Xicots de Vilafranca i dels Nois de la Torre.\n— La Mercadal a l'Antiga se celebrarà aquest dissabte a Reus. La jornada comptarà amb la participació dels Xiquets de Reus, els quals faran la seva última aparició fins a Sant Pere.\n— El Complex Esportiu Futbol Salou es prepara per acollir les VIII Trobades Territorials Femenines. El millor futbol base femení del país es reunirà en un torneig de delegacions territorials.\n— El Museu de la Vida Rural de l'Espluga de Francolí celebra una jornada sobre astronomia i contaminació lumínica. Una cita que pretén conscienciar a tots els assistents sobre l'efecte de les zones il·luminades artificialment.\n— La XXIV trobada de Casals de la Gent Gran de la Conca de Barberà arriba a Montblanc. Es realitzarà una visita guiada pel municipi, una altra al museu de pintura del pintor Palau Ferré i, també, a gaudir d'un concert d'orgue a l'església Santa Maria.\n— El Festival d'Arts Escèniques de Reus acollirà dos grans concerts. Els Catarres i Buhos seran els protagonistes d'una nit carregada de música i diversió!\nEl Palau Firal i de Congressos acull el Summer.cat Munich | Facebook Munich\n— La pel·lícula «Rocketman» arriba al teatre L'Artesana de Falset en la seva programació de primavera. Explica la història del cantant, compositor i pianista britànic Elton John.\n— Les Festes Decennals d'Alcover celebren el seu acte de cloenda amb el retorn de la Mare de Déu del Remei a l'ermita. Aquestes van donar el seu tret de sortida el passat 2 de juny, oferint un programa carregat d'actes a tots els assistents.\n— '7 raons per fugir' és el nom del film que es projectarà al Cicle Gaudí del Convent de les Arts d'Alcover. Aquest posarà el punt final a les deu sessions que s'han celebrat fins al moment.\nEl Mercat al Mercadal retorna la plaça al seu esplendor. | Laia Solanellas\n♻ AGENDA: Les exitoses jornades per descobrir la gamma ECO de Hyundai arriben a TGN!\n🖋INSCRIPCIONS OBERTES als programes d'estiu de l'EIC


Des de l'arribada dels fenicis, l'ametller, la figuera i el garrover són els arbres mediterranis més emblemàtics del secà, bé a les planes fèrtils o enfilant-se pels puigs, conformen el paisatge rural més emblemàtic d'Eivissa. A més de donar ombra als ramats d'ovelles durant l'estiu i regalar-nos amb la floració de l'ametller, la primera de l'any, els seus fruits han estat fonamentals per a l'economia de l'illa. La baixa rendibilitat i el cost de collita manual està portant a l'abandonament progressiu de les finques de secà.\nLa garrova, tradicionalment utilitzada com a aliment animal, ha estat el combustible per al transport i les feines del camp fins la difusió dels automòbils i tractors. En el nostre clima mediterrani amb estius secs, el garrover s'ha de considerar l'equivalent a un prat de muntanya per alimentar els ramats d'ovelles i els animals de preu, mules i cavalls. A més, l'exportació de garrova per a pinso ha estat també una font d'ingressos per al camp.\nActualment, el preu de la garrova depèn sobre tot de la venda del garroví del qual s'extreu una goma utilitzada en aliments com a espessant. Durant els períodes bèl·lics del s XX, la garrova va ser a Europa el substitut de la xocolata. Rica en fibra i antioxidants, actualment la farina i altres derivats de la garrova experimenten un gran creixement en el consum humà per les seues propietats saludables.\nEl fruit de la figuera ha estat un aliment essencial per als pagesos. Consumida en fresc a l’estiu, sobre tot era conservada després d’assecar-se al sol per menjar-se durant l’any com a figues seques. Especialment preuades són les xereques obtingudes de les figues flor del mes de juny i aromatitzades amb frígola. Molt nutritiva i energètica, es consumia com a postres o com a acompanyant de sopars juntament amb formatge. Actualment només es poden assaborir aquestes delícies de la mà d’algun pagès que conserva la tradició.\nL'ametlla, fruit molt valorat des d'antic i considerada a l'Edat Mitjana com una espècia, es manté en la nostra gastronomia en forma de picades com la que es prepara a la borrida de ratjada i com a ingredient fonamental en postres vinculats a moments festius: els panellets de Tots Sants i la Salsa de Nadal. Les varietats tradicionals d'Eivissa, especialment dolces, com la Fita, la Pau, la Pueta o l'Espineta són les escollides per a la seua elaboració.\nPerò, més que per al consum intern, l'estima als països Nòrdics per a l'ametlla la va convertir en el producte més preuat fora d'Eivissa, després de la sal òbviament, i l'exportació fou una font de riquesa per al camp fins l'arribada del turisme. Actualment l'ametlla continua sent preuada com aperitiu, tant pel sabor com per les propietats saludables, i encapçala la llista de super-aliments més consumit al món.\nUna tradició molt popular: La floració de l’ametller al pla de Corona\nProductors i elaboradors de fruits secs\nCooperativa de Sant Antoni\nCamí del General,\nTelèfon 971 34 03 72\nPolígono Montecristo. C/ Fusters nº 16-18\nPoblació: 07816 Sant Rafel de Forca\nTelèfon 971 19 82 92